Ziauddin Ahmed Bablu

Ziauddin Ahmed Bablu (født 31. desember 1954 i Chittagong i provinsen Øst-Pakistan i Pakistan, død 2. oktober 2021 i Dhaka i Bangladesh) var en bangladeshisk politiker. 

Bablu fikk sin høyere utdannelse ved Notre Dame College i Dhaka og ved Universitetet i Dhaka. Han var medlem av Jatiya Party, og var folkevalgt medlem av Jatiya Sangsad. 

I 1980-årene var han sitt lands energiminister. Han ble rådgiver for statsminister Sheikh Hasina i november 2013.

Den 7. september 2021 ble Bablu innlagt på sykehus med covid-19. Han døde av infeksjonen i Dhaka den 2. oktober 2021, i en alder av 66 år.

Referanser

Personer fra Chittagong
Bangladeshiske politikere
Dødsfall relatert til covid-19 i Bangladesh
Politikere ofre for covidpandemien